PATVIRTINTA

VšĮ Rokiškio rajono ligoninės direktoriaus 2022 m. lapkričio 14 d. įsakymu Nr. V-167

VIEŠOSIOS ĮSTAIGOS ROKIŠKIO RAJONO LIGONINĖS

VIDAUS LIGŲ PROFILIO SKYRIAUS VEDĖJO-GYDYTOJO

PAREIGYBĖS APRAŠYMAS

1. BENDROSIOS NUOSTATOS
2. Vidaus ligų profilio skyriaus vedėją – gydytoją (pagal turimą licenciją) teisės aktų nustatyta tvarka viešo konkurso būdu priima įstaigos vadovas.
3. Vidaus ligų profilio skyriaus vedėjas – gydytojas savo darbe vadovaujasi Lietuvos Respublikos sveikatos priežiūrą reglamentuojančiais įstatymais, Lietuvos Respublikos sveikatos apsaugos ministro įsakymais ir kitais teisės aktais, galiojančia gydytojo specialisto (pagal turimą licenciją) medicinos norma, VšĮ Rokiškio rajono ligoninės įstatais, įstaigos vadovo įsakymais, įstaigos darbo tvarkos taisyklėmis, medicinos ir higienos normomis, kitomis vidaus tvarkomis, kokybės vadybos sistemos dokumentais, darbuotojų saugos ir sveikatos instrukcijomis, šiuo pareigybės aprašymu bei kitais teisės aktais, reglamentuojančiais pareigybės reikalavimų ir funkcijų vykdymą.
4. Vidaus ligų profilio skyriaus vedėjas-gydytojas tiesiogiai pavaldus įstaigos vadovui.
5. Vidaus ligų profilio skyriaus vedėjas-gydytojas už padarytas klaidas, aplaidumą, netinkamą jam priskirtų funkcijų vykdymą ar bioetikos reikalavimų, asmens duomenų pažeidimą, taip pat už pareigų viršijimą atsako Lietuvos Respublikos teisės aktų nustatyta tvarka.
6. BENDRIEJI IR SPECIALIEJI KVALIFIKACINIAI REIKALAVIMAI
7. Vidaus ligų profilio skyriaus (toliau - Skyrius) vedėjas-gydytojas (pagal turimą licenciją) turi atitikti šiuos bendruosius kvalifikacinius reikalavimus:
   1. būti Lietuvos Respublikos piliečiu ar asmeniu, turinčiu leidimą nuolat gyventi Lietuvos Respublikos teritorijoje teisės aktų nustatyta tvarka;
   2. mokėti valstybinę kalbą pagal trečiąją valstybinės kalbos mokėjimo kategoriją, nustatytą pagal Valstybinės kalbos mokėjimo kategorijų nustatymo ir jų taikymo tvarkos aprašo, patvirtinto Lietuvos Respublikos Vyriausybės 2003 m. gruodžio 24 d. nutarimu Nr. 1688 „Dėl valstybinės kalbos mokėjimo kategorijų nustatymo ir jų taikymo tvarkos aprašo patvirtinimo“ (aktualia redakcija), nuostatas;
   3. turėti su vadovaujamo Skyriaus funkcijomis susijusios medicinos srities aukštąjį universitetinį ar jam prilygintą išsilavinimą (magistro kvalifikacinį laipsnį);
   4. turėti galiojančią su Skyriaus funkcijomis susijusios srities gydytojo specialisto medicinos praktikos licenciją;
   5. turėti ne mažesnę kaip dvejų metų darbo patirtį asmens sveikatos priežiūros paslaugų srityje pagal įgytą išsilavinimą.
8. Vidaus ligų profilio skyriaus (toliau – Skyrius) vedėjas-gydytojas turi atitikti šiuos specialiuosius kvalifikacinius reikalavimus:
   1. išmanyti ir gebėti taikyti Lietuvos Respublikos įstatymus, Lietuvos Respublikos Vyriausybės nutarimus, sveikatos apsaugos ministro įsakymus bei kitus teisės aktus, reglamentuojančius asmens sveikatos priežiūros paslaugų teikimą, sveikatinimo veiklos planavimą, organizavimą ir vykdymą, medicinos etiką ir deontologiją, nacionalinę sveikatos koncepciją, sveikatos priežiūros įstaigų administravimą ir finansavimą, darbo santykių organizavimą;
   2. išmanyti e. sveikatos politikos, ekonomikos, teisės, vadybos, finansų, personalo valdymo, administravimo bei darbo santykių reguliavimo pagrindus ir gebėti taikyti šias žinias organizuojant ir planuojant sveikatinimo veiklą;
   3. žinoti e. sveikatos sistemos veikimo principus ir būti susipažinusiam su elektroniniais sveikatos duomenų tvarkymo technologiniais sprendimais, jų būdais ir jų plėtra;

6.4. gebėti nustatyti rizikingas Skyriaus veiklos sritis ir taikyti tinkamus krizių valdymo modelius;

* 1. išmanyti antikorupcinės aplinkos formavimo principus;
  2. mokėti naudotis šiuolaikinėmis technologijomis ir ryšio priemonėmis (dokumentų rengimo ir apdorojimo programomis, interneto naršykle, elektroninio pašto programa;
  3. turėti vadybinių kompetencijų, kurios apima gebėjimą planuoti ir organizuoti pavaldžių darbuotojų veiklą, siekiant optimaliais sprendimais gerinti visos įstaigos ir kiekvieno darbuotojo darbo kokybę atsižvelgiant į vadovaujamo Skyriaus funkcijas ir veiklos specifiškumą, taip pat prižiūrėti ir kontroliuoti Skyriaus darbą, koordinuoti visą gydomąjį darbą, gebėti numatyti ir nurodyti, kaip spręsti svarbiausius uždavinius;
  4. gebėti savarankiškai rinktis darbo metodus, analitiškai įvertinti ir apibendrinti problemas, gebėti valdyti, kaupti, analizuoti, sisteminti, apibendrinti informaciją ir rengti išvadas
  5. išmanyti ir žinoti darbo saugos, sveikatos darbe bei priešgaisrinės saugos reikalavimus;

6.10. žinoti bei gebėti taikyti dokumentų rengimo, tvarkymo, apskaitos reikalavimus, turėti raštvedybos įgūdžių, sklandžiai reikšti mintis raštu ir žodžiu;

6.11. būti nepriekaištingos reputacijos (elgesys ar veikla nepažeidžiant profesinės etikos ir deontologijos normų).

1. VIDAUS LIGŲ PROFILIO SKYRIAUS VEDĖJO-GYDYTOJO FUNKCIJOS

7. Vidaus ligų profilio skyriaus vedėjo-gydytojo funkcijos:

* 1. planuoja ir organizuoja Skyriaus gydomąją ir ūkinę veiklą;
  2. teikia antrinio lygio asmens sveikatos priežiūros paslaugas savo kompetencijos ribose pagal turimą medicinos praktikos licenciją Skyriaus pacientams (dirba gydomąjį darbą);
  3. esant poreikiui, budi, kad būtų užtikrintas nepertraukiamas Skyriaus darbas;
  4. aptarnauja pacientus Priėmimo – skubios pagalbos skyriuje, tiek savaitinio darbo, tiek budėjimų metu;
  5. organizuoja ir užtikrina konsultacinį darbą Skyriuje, kituose įstaigos padaliniuose;
  6. gydo pacientus dienos stacionare, teikia stebėjimo paslaugas;
  7. reguliariai vizituoja Skyriuje savo pacientus, užtikrina bendras vizitacijas ir konsultacijas, kontroliuoja kitų gydytojų darbą šiuo klausimu;
  8. esant poreikiui organizuoja ir dalyvauja konsiliumuose;
  9. nustato Skyriaus veiklos strategiją ir uždavinius bei užtikrina nustatytų Skyriaus uždavinių įgyvendinimą ir funkcijų vykdymą;
  10. planuoja ir kontroliuoja pacientų srautus;
  11. analizuoja ir kontroliuoja kompensuojamųjų medikamentų, nedarbingumo pažymėjimų bei medicinos priemonių išrašymo pagrįstumą;
  12. laiku ir teisingai pagal kompetenciją pildo medicinos dokumentus, kontroliuoja jų pildymo kokybę skyriuje, atliekamų įrašų savalaikiškumą;
  13. direktoriaus pavedimu dalyvauja gydytojų konsultacinės komisijos (GKK) darbe, vidaus medicininio audito veikloje;
  14. ruošia medžiagą ir dalyvauja gydymo tarybos posėdžiuose;
  15. dalyvauja kuriant ir diegiant kokybės sistemą Skyriuje, užtikrina bei kontroliuoja jos įgyvendinimą, tinkamą vidaus kokybės sistemos dokumentų pildymą;
  16. rengia Skyriaus gydytojų pareigybės aprašymus, Skyriaus vidaus dokumentų (nuostatų, darbo reglamentų, procedūrų, dokumentų formų, diagnostikos bei gydymo aprašų ir kt.) projektus, tekia pasiūlymus vidaus medicininio audito grupei dėl naujų vidaus kokybės sistemos dokumentų skyriuje įdiegimo, pakeitimo;
  17. sudaro Skyriaus gydytojų darbo ir budėjimo, kasmetinių atostogų grafikus, vizuoja kitų Skyriaus darbuotojų darbo, kasmetinių atostogų grafikus, darbo laiko apskaitos žiniaraščius; kontroliuoja darbo grafikų laikymąsi;
  18. organizuoja, užtikrina ir kontroliuoja Skyriaus personalo darbo kokybę;
  19. kontroliuoja, kad Skyriaus veikloje būtų naudojamos tik teisės aktais ar direktoriaus įsakymais patvirtintos medicininių dokumentų formos ir registrai;
  20. laikosi darbo drausmės, darbų saugos, priešgaisrinės saugos instrukcijų reikalavimų, kontroliuoja bei užtikrina pavaldaus personalo darbų saugos ir darbo drausmės reikalavimų laikymąsi, tinkamą vykdymą;
  21. užtikrina Skyriaus hospitalinių infekcijų profilaktiką;
  22. kontroliuoja Skyriaus aprūpinimą medicinos priemonėmis, Skyriuje esančių medicinos priemonių tinkamą, tikslingą ir saugų panaudojimą;
  23. analizuoja Skyriuje naudojamų medikamentų poreikį, laboratorinių tyrimų ir medikamentų skyrimo pagrįstumą;
  24. teikia pasiūlymus administracijai, viešųjų pirkimų komisijai dėl medicinos priemonių įsigijimo, planuoja skyriaus darbo priemonių poreikį;
  25. užtikrina, kad Skyriaus darbuotojai laikytųsi saugos ir sveikatos instrukcijų reikalavimų;
  26. supažindina Skyriaus gydytojus su saugos ir sveikatos instrukcijų reikalavimais;
  27. pagal savo kompetenciją teikia konsultacijas Skyriaus darbuotojams Skyriaus veiklos klausimais;
  28. koordinuoja Skyriaus gydytojų kvalifikacijos kėlimą, rengia bei teikia administracijai pasiūlymus dėl darbuotojų kvalifikacijos tobulinimo, tobulina savo profesinę kvalifikaciją teisės aktų nustatyta tvarka;
  29. planuoja Skyriaus darbuotojų poreikį, jų darbo krūvį;
  30. kontroliuoja Skyriaus darbuotojų darbo drausmę, esant reikalui, teikia siūlymus dėl darbuotojų skatinimo ar nuobaudų skyrimo;
  31. kontroliuoja vidaus darbo tvarkos taisyklių, sanitarinio, higieninio režimo bei medicinos etikos ir deontologijos principų laikymąsi Skyriuje, užtikrina higienos normų įgyvendinimą;
  32. teikia informaciją, pasiūlymus Skyriaus veiklos organizavimo, tobulinimo bei optimizavimo klausimais įstaigos administracijai;
  33. atlieka statistinių skyriaus funkcionavimo (darbo), kokybės rodiklių analizę, teikia ataskaitines ir statistines žinias administracijai, taip pat savo vertinimus bei pasiūlymus;
  34. užtikrina e. sveikatos sistemos, kitų informacinių sistemų naudojimosi plėtrą skyriuje;
  35. analizuoja pacientų skundus dėl Skyriaus darbo trūkumų, numato priemones jiems pašalinti, laiku informuoja administraciją, sprendžia iškilusius konfliktus;
  36. įstaigos vadovo ar direktoriaus pavaduotojo medicinai pavedimu dalyvauja veiklos projektų, darbo grupių, komisijų ir pan. veikloje;
  37. organizuoja ir praveda Skyriaus darbuotojų gamybinius ir profesinio mokymo susirinkimus;
  38. dalyvauja studentų, rezidentų mokymo procese;
  39. užtikrina racionalų turimų žmogiškųjų ir materialiųjų išteklių panaudojimą ir kontrolę, siekiant užtikrinti kokybišką ir efektyvią sveikatos priežiūrą, orientuotą į paciento poreikius;
  40. pagal kompetenciją imasi atitinkamų veiksmų, užtikrinant ekstremalių situacijų valdymą;
  41. kaupia ir sistemina norminę bei metodinę medžiagą, reikalingą Skyriaus funkcijoms atlikti ir uždaviniams įgyvendinti;
  42. supažindina Skyriaus darbuotojus su direktoriaus įsakymais veiklos klausimais;
  43. įstaigos vadovo ar direktoriaus pavaduotojo medicinai pavedimu vykdo ir kitas šiame pareigybės aprašyme nenurodytas funkcijas, jeigu tai būtina siekiant užtikrinti kokybišką įstaigos ir/ar skyriaus darbą ir/ar pasiekti įstaigos strateginius tikslus.

Susipažinau ir įsipareigoju vykdyti: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(darbuotojo vardas ir pavardė, parašas, data)